**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 22. november 2016**

Til stede: Gert Landergren Due, Lisbeth Frederiksmose, Birthe Egelund Egholm, Vivi Storm Skou

Afbud fra: Gunner Dalgaard, Jacob Thiesen, Anne Fynboe Madsen, Grete Kold Jørgensen, Jan Christensen

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Fremtidigt arbejde**

**Åbent bestyrelsesmøde med nye medlemmer.**

Der mødte 2 nye medlemmer op til mødet. Vi har sendt indbydelse ud til 10 som har meldt sig ind i 2015 og 2016.

Vi fik nogle gode diskussioner og input fra de 2 nye medlemmer. Vi kom godt omkring bl.a. om værdien af de udsendte papirkalendere i den lettere ende af skalaen, og større emner som lederens rolle som både personaleleder, faglig leder og som sælger af produktet.

Et af temaerne var: Lederen som sælger og balancen over i den gængse lederfunktion.

Et andet: Ledernes arbejdsmiljø. Flere ledere oplever i forlængelse af omstruktureringer og sammenlægninger at få større og større områder. Udsagn: Vi knækker ikke på opgaven med på mængden.

Og, i forlængelse af oplægget fra Rasmus Willig – hvad gør vi så ved det? Altså, at vi lader alt pege tilbage på os selv.

Endelig: Der var ingen af de 2 nye medlemmer som fandt det problematisk på nogen måde, at ledere og medarbejdere er organiseret i samme fagforening.

Herudover blev tidspunktet for mødets afholdelse – kl. 13.00 – problematiseret, der var fra den ene leders vedkommende et ønske om, at det var senere – f.eks. kl. 15.00 eller kl. 16.00.

De to nye medlemmer var glade for indbydelsen, og synes de havde fået mulighed for at give os de input, som de havde ønsket.

Vi har ikke konkluderet, om vi skal gentage arrangementet. Den beslutning tager vi på næste bestyrelsesmøde, hvor fremtidigt arbejde for 2017 skal drøftes.

**Åbent bestyrelsesmøde som Socialpædagogerne i fremtiden i et ledelsesperspektiv.** På bestyrelsesmødet den 30. august aftalte vi, at temaet skal være: Undersøge forskelligheden i vilkår og rammer for ledelse i kommuner og i regionen – og erfaringsudveksling.

Vi drøftede temaet, og foreslår, at vi bliver mere konkrete på vores fokus.

Forslag til en overskrift: Hvordan kan man have en god arbejdsplads i en kompleks tid.

Forslag til aktivitet: Vi inviterer Danmarks bedste mindre arbejdsplads: Område Auning & Allingåbro Norddjurs Kommune. (kåret den 15. november 2016)

Vi vil høre, hvordan det er lykkedes for arbejdspladsen, at blive kåret som Danmarks bedste mindre arbejdsplads. Og det kan være interessant at vide, hvor meget kommunen har bidraget – og hvordan.

Der skal være en dynamisk dialog – proces.

**Faglige samtaler:**

Herefter orienterede Gert om ”det andet projekt”, nu kaldet Faglige samtaler, hvor vi invitere os selv til møde med socialudvalg, børn- og ungeudvalg i kommunerne. Tanken er, at vi inddrager fagligt stærke medlemmer, tillidsvalgte og ledere til at deltage i disse møder. Møderne skal gøre politikerne klogere på både hvad socialpædagoger kan og hvordan virkeligheden er rundt omkring i deres kommune. Projektet for ventes afholdt i første halvår 2017.

**Medlemskonference 22. september:**

Evaluering af medlemskonferencen i samarbejde med kreds Midt og Vestjylland torsdag den 22. september i Silkeborg med oplægsholder Leon Lerborg.

Der var enighed om, at det var en god dag. Et rigtig godt og spændende oplæg, og tid til erfaringsudveksling med walk and talk.

**2.2. Projekt arbejdsmiljø 2017**

Gert orienterede om projekt arbejdsmiljø, hvor vi vil bruge ressourcer på at knytte arbejdsmiljørepræsentanterne tættere på kredsen. Vi vil bruge modellen med ambassadører som vi har gode erfaringer med i projekt Socialpædagogerne i fremtiden.

Projektbeskrivelsen vedhæftes referatet.

**2.3. Forslag til nye vedtægter for leder- mellemledersektionen Socialpædagogerne Østjylland.**

Forslaget er sendt ud. Jette gennemgik ændringerne. Ændringerne er primært konsekvensrettelser som matcher de nye vedtæger for Socialpædagogernes landsdækkende sektion for ledere og mellemledere.

Vi vedhæfter forslaget dette referat med en høringsfrist. De nye vedtægter skal dagsordensættes og besluttes på årsmødet i marts måned 2017.

**3. Orienteringspunkter**

**3.1. Budgetsituationen i kommunerne og regionen**

Der blev udvekslet oplysninger om status på budgetforhandlingerne og tendenserne.

**3.2. Landslederudvalget**

Jan er til møde i landsudvalget i dag.

Der afholdes landskonference den 28. – 29. september 2017.

**3.3. Kongres**

Gert orienterede om kongressen.

**4. Eventuelt**

Birthe foreslog, at Gert holder åben træffetid. Denne ide tager vi med tilbage i forretningsudvalget.

Birthe spurgte ind til, om Socialpædagogerne tænker at gøre noget aktivt i forbindelse med kulturby 2017. Gert drøfter dette med forretningsudvalget.